Diari Oficial de la Generalitat Valenciana


Sumari del DOGV 2985, del 06-05-1997 (1997/1015)

Convocatòria de cinc places de caporal de la policia local, per promoció interna
--------------------------------------------------------------------------------

### Dades del document

Número de DOGV
:   2985

Data del DOGV
:   06-05-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/1015


Data del document
:   03-03-1997

Organisme emissor
:   Ajuntament d'Orihuela

Tipus de document
:   Convocatòria

Descriptors 

:   * Orihuela
    * concurs administratiu
    * administració local
    * policia

Ajuntament d'Orihuela. Convocatòria de cinc places de caporal de la policia local, per promoció interna.  
CONVOCATÒRIA  
L'Ajuntament d'Orihuela convoca el concurs-oposició per a la provisió en propietat, mitjançant promoció interna, de cinc places de caporal de la policia local, vacants en la plantilla d'aquest Ajuntament. Les seues bases van ser aprovades pel Ple municipal en la sessió de 13 de febrer de 1997 i es transcriuen a continuació:  
Bases  
Primera. Objecte de la convocatòria  
És objecte d'aquesta convocatòria la provisió en propietat, mitjançant promoció interna i a través del sistema de concurs-oposició, de cinc places de caporal de la policia local, enquadrades en el grup D de l'escala d'administració especial, subescala de serveis especials, classe policia local, i incloses en l'oferta d'ocupació pública per a l'exercici de 1996.  
Les places convocades estan dotades amb el sou corresponent al grup D, dues pagues extraordinàries i la resta de retribucions complementàries que corresponguen d'acord amb la legislació vigent i acords municipals.  
Les places que no siguen cobertes pel torn de promoció interna passaran al torn de mobilitat entre caporals de la policia local de municipis de la Comunitat Valenciana.  
El nombre de places convocades podrà incrementar-se amb el de les vacants que s'hagen produït fins a la data d'iniciació de les proves.  
Segona. Requisits de les persones aspirants  
Per a prendre part en el procés selectiu caldrà que les persones aspirants complisquen els requisits següents, referits al dia en què finalitze el termini de presentació d'instàncies:  
a) Ser funcionari de carrera, integrat en la subescala de serveis especials, categoria de policia, en l'Ajuntament d'Orihuela, on han d'haver romàs almenys dos anys.  
b) Posseir el títol de Batxiller Elemental, graduat escolar, Formació Professional de primer grau o equivalent.  
Correspon a l'autoritat acadèmica competent declarar l'equivalència de títols.  
Els títols estrangers han d'estar degudament validats en la data d'acabament del termini de presentació d'instàncies.  
c) No patir cap malaltia ni defecte físic que impedisca el normal exercici de les funcions pròpies de les places convocades.  
d) No estar suspés en ferm ni inhabilitat per a l'exercici de funcions públiques.  
e) Posseir els permisos de conduir vehicles de les classes A-2 i B-2.  
Tercera. Sol·licituds  
Les instàncies en què se sol·licita prendre part en les proves selectives s'han d'adreçar al president de la corporació, acompanyades d'un justificant acreditatiu d'haver ingressat en la Tresoreria Municipal la quantitat de 1.000 pessetes, en concepte de drets d'examen.  
Es presentaran dins del termini de 20 dies naturals, comptadors a partir de l'endemà de la publicació de l'extracte de la convocatòria en el Boletín Oficial del Estado, al Registre General de l'Ajuntament o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.  
Les persones que hi opositen han de manifestar en la instància que compleixen totes les condicions que s'exigeixen en la base segona, referides a la data d'acabament del termini de presentació d'instàncies, i que es comprometen a prestar el preceptiu jurament o promesa. Les esmentades condicions han de mantenir-se durant tot el procés selectiu, durant el qual, en qualsevol moment, podran ser requerides les persones interessades per a efectuar les comprovacions oportunes.  
Així mateix, han de posar en relació en la sol·licitud els mèrits que al·leguen, adjuntant-n'hi els documents acreditatius, en original o fotocòpia compulsada.  
L'impagament dels drets d'examen o el fet de no aportar el justificant d'ingrés comportarà l'exclusió de la persona aspirant, en la resolució per què s'aprove la relació de persones aspirants admeses.  
Quarta. Admissió de persones aspirants  
Expirat el termini de presentació d'instàncies, la Presidència de la corporació farà pública la llista provisional de persones aspirants admeses i excloses en el Butlletí Oficial de la Província i en el tauler d'edictes de la corporació, i es concedirà un termini de 15 dies a l'efecte de reclamacions. Aquestes reclamacions seran acceptades o rebutjades en la resolució per la qual s'aprova la llista definitiva, que es publicarà, així mateix, als llocs assenyalats per a la llista provisional.  
Cinquena. Tribunal qualificador  
La seua composició serà predominantment tècnica; els vocals hauran de posseir una titulació igual o superior a l'exigida per a l'accés a les places convocades i estarà constituït de la manera següent:  
President: el de la corporació o membre d'aquesta en qui delegue.  
Vocals:  
- Un representant del professorat oficial, designat per l'Institut Valencià de Seguretat Pública (IVASP).  
- Un representant de l'administració de la Generalitat Valenciana.  
- El cap de la policia local d'aquest Ajuntament. Si no n'hi ha, un funcionari de la corporació d'igual o superior categoria.  
- El regidor-delegat de Personal.  
- Dos representants dels funcionaris, designats per la junta de personal.  
- Un funcionari designat pel president de la corporació.  
Secretari: el de la corporació o funcionari en qui delegue, que actuarà a més com a vocal.  
La composició del tribunal inclourà la de dels suplents respectius.  
La presidència del tribunal podrà nomenar assessors per a les proves tècniques.  
La designació dels membres del tribunal titulars i suplents, i també dels assessors es farà pública en el Butlletí Oficial de la Província i en el tauler d'edictes de l'Ajuntament.  
El tribunal no podrà constituir-se ni actuar sense l'assistència de més de la meitat dels seus membres, titulars o suplents.  
Els membres del tribunal han d'abstenir-se de formar-ne part, quan concórreguen les circumstàncies establides en l'article 28.2 de la Llei 30/1992. Així mateix, les persones aspirants podran recusar-los en la forma que assenyala l'article 29 de l'esmentada llei.  
Així mateix, hauran d'abstenir-se de formar part dels òrgans de selecció les persones que en els cinc anys anteriors a la publicació de la convocatòria hagen realitzat tasques de preparació d'aspirants a proves selectives d'accés a l'administració pública.  
Sisena. Publicitat, inici i desenvolupament de les proves  
Les bases, una vegada aprovades pel Ple de l'Ajuntament, es publicaran íntegres en el Butlletí Oficial de la Província i en el Diari Oficial de la Generalitat Valenciana. L'anunci en extracte de la convocatòria es publicarà en el Boletín Oficial del Estado.  
Tots els anuncis de tràmits posteriors es publicaran en el Butlletí Oficial de la Província i en el tauler d'edictes de l'Ajuntament; se'n computaran els terminis a partir de la inserció respectiva en el Butlletí Oficial de la Província.  
L'inici de les proves prèvies s'anunciarà en el Butlletí Oficial de la Província amb 15 dies d'antelació com a mínim. Aquest anunci haurà d'assenyalar el dia, hora i lloc en què s'haurà d'efectuar.  
L'inici dels exercicis restants s'anunciarà sols en el tauler d'anuncis de l'Ajuntament; caldrà que entre la realització de l'un i l'altre transcórreguen un mínim de 72 hores i que es faça públic l'anunci d'inici amb una antelació mínima de 24 hores.  
Les persones aspirants seran convocades per a cada exercici en crida única, llevat de casos de força major, degudament justificats i apreciats lliurement pel tribunal.  
Per a establir l'ordre en què hauran d'actuar les persones que opositen en aquells exercicis que no es puguen realitzar conjuntament s'efectuarà un sorteig.  
Setena. Sistema de selecció  
El procés de selecció constarà de les fases següents: prèvia, concurs, oposició i curs selectiu.  
A) Proves prèvies  
De caràcter obligatori i eliminatori per a totes les persones aspirants.  
1. Consistirà en la pràctica d'una prova psicotècnica aptitudinal i de personalitat, ajustada als criteris i barems establits en l'Ordre de 5 de desembre de 1994, de la Conselleria d'Administració Pública (Diari Oficial de la Generalitat Valenciana número 2.413, de 23 de desembre de 1994).  
La qualificació d'aquesta prova serà d'apte o no apte.  
2. Consistirà en un reconeixement mèdic que s'ajustarà al quadre d'exclusions mèdiques establit en l'Ordre de 5 de desembre de 1994, de la Conselleria d'Administració Pública (Diari Oficial de la Generalitat Valenciana número 2.413, de 23 de desembre de 1994), per als processos de selecció de policies locals, torn de promoció interna.  
La qualificació d'aquesta prova serà d'apte o no apte.  
B) Fase de concurs  
Els mèrits al·legats i justificats documentalment per les persones aspirants quan formulen la sol·licitud per a prendre part en el procés selectiu es valoraran d'acord amb el barem següent:  
I. Titulació acadèmica  
Fins a un màxim de 15 punts.  
Es valoraran les titulacions acadèmiques acreditades pels concursants que siguen superiors a les que se'ls van exigir per a accedir a l'escala i categoria a la qual pertanguen, conforme a l'escala següent:  
a) Grup A:  
Doctor: 8 punts.  
Llicenciat o equivalent: 6 punts.   
b) Grup B: diplomat universitari o equivalent: 5 punts.  
c) Grup C: Batxiller, Formació Professional de segon grau, accés a la universitat per a majors de 25 anys o equivalent: 3 punts.  
Altres titulacions:  
Diplomat Superior de Criminologia: 4 punts.  
Títol de Criminologia: 3 punts.  
No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que siguen imprescindibles per a la consecució d'altres de nivell superior. En la puntuació d'accés a la universitat sols es computarà una d'elles.   
II. Grau personal  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa, de la següent forma:  
a) Per posseir un grau personal superior al nivell del lloc sol·licitat: 3 punts.  
b) Per posseir un grau personal igual al nivell del lloc sol·licitat: 2 punts.  
c) Per posseir un grau personal inferior al nivell del lloc sol·licitat: 1 punt.   
III. Antiguitat  
Fins a un màxim de 20 punts  
a) Per cada any d'antiguitat en la mateixa escala i categoria de la policia local o superior: 1,50 punts.  
- Per cada any d'antiguitat i categoria inferior de la policia local: 1 punt.  
- Per cada any d'antiguitat prestat en qualsevol administració pública: 0,50 punts per cada any complet, fins un màxim de 10 punts.  
IV. Altres mèrits  
Fins a un màxim de 15 punts.  
Coneixement d'un o més idiomes acreditats documentalment mitjançant el certificat expedit per una facultat o escola oficial reconeguda: 3 punt per cadascun.  
V. Cursos organitzats per l'IVASP o organismes anàlegs  
Fins un màxim de 50 punts.  
Per la realització de cursos organitzats pel Ministeri de l'Interior o altres ministeris, relacionats amb la funció policíaca i ajustats al següent barem, l'IVASP o organisme anàleg o en escoles de policia de les corporacions locals i reconeguts per l'IVASP, ajustats al següent barem:  
 Diploma Certificat Certif. aprof.  
Nombre d'hores d'assisténcia d'aprofitam. excel.lent  
De 20 a 50 h 0,5 1 2  
De 51 a 100 h 1 2 4  
De 101 a 150 h 2 3 6  
De 151 a 200 h 3 4 8  
De 201 a 250 h 4 5 10  
Més de 250 h 5 7 14  
Quan es tracte de cursos de duració inferior a la mínima susdita, la puntuació d'aquests estarà donada per la suma del còmput d'hores i/o assistència a aquests. En cas d'haver impartit hores com a professor en els cursos, es puntuaran amb el barem corresponent al certificat d'aprofitament.  
Els cursos bàsics de formació inicial i els cursos de capacitació no seran objecte de puntuació.  
Els cursos de dispensa en un grau del requisit de titulació es puntuaran com a cursos amb certificat d'aprofitament o d'aprofitament excel·lent segons pertoque; no es puntuaran si ja es van tenir en compte a efectes de titulació acadèmica per a promoció interna.  
VI. Així mateix, es valoraran els coneixements en administració i gestió de recursos humans i informàtica. I també els títols de Socorrista Aquàtic, Primers Auxilis, Curs de Submarinisme, Arts Marcials, Defensa Personal i altres degudament acreditats i lliurement considerats pel tribunal qualificador; publicacions, conferències, seminaris, felicitacions, etc. La puntuació màxima total d'aquest apartat no podrà superar els 4 punts.  
VII. Entrevista personal  
Es realitzarà davant el tribunal qualificador i es valorarà fins a un màxim de 9 punts, amb el contingut i puntuació que s'assenyala:  
a) Coneixement del terme municipal, llista de carrers, organització i administració municipal i altres de particular interés per a la població local de l'Ajuntament d'Orihuela: 3 punts.  
b) Valoració i comprovació de l'aptitud, eficàcia, iniciativa i experiència professional del concursant en activitats anteriors: fins un màxim de 6 punts.  
Se citaran, per a realitzar l'entrevista mitjançant la convocatòria corresponent i amb la menció expressa de les puntuacions aconseguides, aquells aspirants la puntuació dels quals, sumats els mèrits amb el màxim possible de l'entrevista, arribe almenys a 15 punts.  
Aquesta fase de concurs no té caràcter eliminatori, ni podrà tindre's en compte per a superar les proves de la fase d'oposició.  
c) Fase d'oposició  
Consistirà en els següents exercicis.  
Primer exercici. Proves físiques.  
De caràcter obligatori i eliminatori. Consistirà a superar les proves, el contingut i les marques mínimes de la qual es detallen a continuació, segons el quadre d'edats.   
Barem d'edats masculí  
Quadre d'edats 1 2 3 4  
Fins 30 anys 4,20" 3,75m 60" 40 abdominals  
De 31 a 35 anys 4,50" 3,50m 1,10" 35 abdominals  
De 36 a 40 anys 5,30" 3,25m 1,30" 30 abdominals  
De 41 a 45 anys 1.500m 3,00m 1,30" 25 abdominals  
De 46 a 50 anys 1.300m 2,75m 1,40" 20 abdominals  
Més de 50 anys 1.200m 2,40m 1,55" 15 abdominals  
Barem d'edats femení  
Quadre d'edats 1 2 3 4  
Fins 30 anys 4,50" 3,10m 1,10" 35 abdominals  
De 31 a 35 anys 5,20" 2,90m 1,20" 30 abdominals  
De 36 a 40 anys 6,00" 2,70m 1,35" 25 abdominals  
De 41 a 45 anys 1.300m 2,50m 1,45" 20 abdominals  
De 46 a 50 anys 1.200m 2,30m 1,55" 15 abdominals  
Més de 50 anys 1.000m 2,10m 2,10" 12 abdominals  
Proves  
1. Carrera de resistència: 1.000 metres.  
2. Salt de llargada amb carrera.  
3. Natació: 50 metres.  
4. Prova de resistència abdominal en un temps no superior als 90 segons, que ha de realitzar-se sota les condicions següents:  
a) Posició inicial: decúbit supí (cara amunt), amb les mans entrellaçades per darrere del cap i els genolls flexionats a 90º aproximadament.  
b) No existeix cap punt de recolzament per als peus, ja que açò implicaria la posada en acció del recte anterior de la cuixa i psoes ilíac.  
c) En cada repetició, l'aspirant haurà de pujar el tronc fins a la vertical, mantenint les mans entrellaçades darrere del cap i tornar a la posició inicial, encara que no caldrà que la regió dorsal de l'esquena contacte amb el sòl en cada repetició.  
d) La velocitat d'execució no és important, per la qual cosa el temps serà raonablement ampli, sense excedir en cap cas dels 90 segons.  
e) Dins del temps per a la realització de la prova (90'') l'aspirant podrà realitzar breus parades de recuperació.  
f) Es comptabilitzaran totes les repeticions correctes efectuades durant els 90 segons de la prova.  
La qualificació d'aquest exercici serà d'apte o no apte, havent de superar almenys tres de les proves per a ser declarat apte.  
Quedaran exempts de la realització de les proves físiques aquells aspirants que les hagen realitzades amb anterioritat i es troben inclosos en el tram d'edats indicat en el barem d'edats.  
Segon exercici: de caràcter obligatori i eliminatori.  
Consistirà a desenvolupar per escrit, durant un temps de 90 minuts, un tema general relacionat amb els epígrafs del programa que consta com a annex a aquestes bases. Aquest tema serà llegit en sessió pública davant el tribunal, qui podrà formular les preguntes o aclariments que hi considere oportuns. Es valoraran la claredat d'idees, la facilitat d'expressió verbal i el coneixement sobre els temes exposats.  
Tercer exercici: de caràcter obligatori i eliminatori.  
Consistirà en la resolució d'un test de coneixements policíacs sobre el temari, amb 50 preguntes amb respostes alternatives durant un temps màxim d'una hora.  
Quart exercici: de caràcter obligatori i eliminatori.  
Consistirà en la resolució d'un supòsit pràctic sobre organització, intervenció policíaca, elaboració d'atestats, intervenció en concurrència simultània d'emergències, i altres relacionats amb la funció que cal desenvolupar, durant un període màxim de 90 minuts.  
Vuitena. Qualificació  
Els exercicis segon, tercer i quart de la fase d'oposició es qualificaran de 0 a 10 punts cadascun, i en seran eliminats els opositors que no arriben a un mínim de 5 punts en cadascun.  
El nombre de punts que podrà ser atorgat per cada membre del tribunal serà de 0 a 10.  
La qualificació de cada exercici s'adoptarà sumant les puntuacions atorgades pels distints membres assistents del tribunal i dividint el total pel nombre d'aquelles. El quocient en serà la qualificació definitiva.  
La qualificació definitiva del procés selectiu estarà determinada per la suma de les puntuacions obtingudes en cadascun dels exercicis, a la qual se sumarà l'obtinguda en la fase de concurs.  
Novena. Relació d'aprovats, presentació de documents i nomenament de funcionari en pràctiques  
Acabada la qualificació de les persones aspirants, el tribunal publicarà la relació d'aprovats per ordre de puntuació, els quals no podran ultrapassar el nombre de places convocades, i elevarà aquesta relació a la Presidència de la corporació perquè formule el nomenament corresponent.  
Les persones aspirants proposades s'incorporaran a l'IVASP per a la realització del curs de capacitació, amb una duració de dos mesos.  
Per a la realització del curs, les persones aspirants seran nomenades funcionàries en pràctiques i percebran les retribucions que legalment els corresponguen.  
Una vegada finalitzat el curs, l'IVASP comunicarà a l'òrgan competent de la corporació la relació de les persones aspirants que hagen superat el curs de selecció i formació, amb indicació de la puntuació o qualificació obtinguda, a l'efecte del seu nomenament en propietat.  
Els nomenaments cal efectuar-los en el termini màxim de 15 dies, comptadors a partir de l'endemà de la comunicació de l'IVASP.  
Si la persona aspirant no supera el curs de selecció i formació, podrà incorporar-se al curs immediatament posterior. Si no superen aquest segon, en perdran definitivament el dret.  
Les persones aspirants proposades com a caporal de la policia local en pràctiques presentaran en el Registre General de l'Ajuntament, dins del termini de 20 dies naturals des que es faça pública la relació d'aprovats, els documents acreditatius de les condicions que per a prendre part en les proves s'exigeixen en la base segona, i que són:  
- Certificat de serveis prestats en l'escala bàsica de la policia local, categoria policia, durant dos anys com a mínim.  
- Còpia autenticada o fotocòpia compulsada del títol de Batxiller Elemental, graduat escolar, Formació Professional de primer grau o equivalent.  
- Declaració jurada de no estar suspés en ferm ni inhabilitat per a l'exercici de funcions públiques, i també de no trobar-se sotmés a cap causa d'incompatibilitat.  
- Còpia compulsada dels permisos de conduir vehicles de les classes A-2 i B-2.  
Si dins del termini indicat, i llevat de causes de força major, les persones aspirants no presenten la documentació o no compleixen els requisits exigits o incorren en falsedat, no podran ser nomenades funcionàries en pràctiques per a realitzar el curs selectiu, i en quedaran anul·lades totes les actuacions, sense perjudici de la responsabilitat a què puguen estar sotmeses per falsedat en la instància.  
En aquest cas, l'Alcaldia nomenarà aquelles persones aspirants que, després d'haver superat totes les proves, càpiguen en el nombre de places convocades.  
Deu. Presa de possessió  
Una vegada nomenades definitivament com a caporals en propietat, les persones nomenades hauran de prendre possessió del càrrec en el termini d'un mes, comptador a partir de l'endemà de la notificació del nomenament.  
Si per una causa no justificada deixen de prendre possessió en el termini indicat, seran declarades cessants, amb pèrdua de totes els drets derivats del procés selectiu i nomenaments corresponents.  
Onze. Incidències  
El tribunal està facultat per a resoldre les incidències i dubtes que es presenten i adoptar els acords necessaris per al bon ordre del procés selectiu en allò no establit en aquestes bases.  
La convocatòria, les bases i tots els actes administratius que es deriven d'aquestes i de l'actuació del tribunal podran ser impugnats per les persones interessades, en els casos i en la forma establida en la Llei de Règim Jurídic de les Administracions Públiques i del Procediment Administratiu Comú.  
Dotze. Legislació aplicable  
En allò no previst en aquestes bases cal ajustar-se al que estableix la Llei 7/1985, de 2 d'abril, de Bases de Règim Local; Decret Legislatiu de 20 de març de 1991, del Consell de la Generalitat Valenciana, que aprova el Text Refós de la Llei de la Funció Pública Valenciana; Reial Decret Legislatiu 781/1996, de 18 d'abril; Llei 152/1991, de 29 d'agost, del Consell de la Generalitat Valenciana, pel qual s'estableixen les bases i criteris uniformes per a la selecció, formació, promoció i mobilitat dels policies locals, escala bàsica i la resta de disposicions normatives que siguen aplicables.  
ANNEX  
Temari  
Dret polític i administratiu  
Tema 1. Organització política de l'estat espanyol. Classe i forma d'estat. Organització territorial de l'estat. La corona. Poder legislatiu. Poder executiu. Poder judicial. Relacions entre el govern y les Corts Generals.  
Tema 2. La Constitució espanyola. El sistema constitucional. La Constitució espanyola de 1978. Principis generals. El Tribunal Constitucional.  
Tema 3. Les Corts Generals. Les cambres. La funció legislativa. L'administració de justícia.  
Tema 4. L'organització territorial espanyola: les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.  
Tema 6. Administració local. Caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.  
Règim local i policia  
Tema 8. El municipi, òrgans unipersonals de govern: l'alcalde, els tinents d'alcalde, els regidors.  
Tema 9. El municipi, òrgans col·legiats de govern: el ple de l'ajuntament. La comissió de govern. Òrgans consultius i participatius: les comissions informatives.  
Tema 10. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.  
Tema 11. La policia local, conceptes previs. Missions i objectius. Estructura orgànica i funcional.  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.  
Tema 13. Ordenament legislatiu de la policia local. La Llei Orgànica de Forces i Cossos de Seguretat: principis bàsics d'actuació. Disposicions estatutàries comunes. Règim disciplinari.  
Tema 14. La Llei de la Generalitat Valenciana de Coordinació de Policies Locals de la Comunitat Valenciana. Disposicions generals de la coordinació dels policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de la Seguretat Pública.   
Penal  
Tema 15. El Codi Penal: concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.  
Tema 16. Classes de faltes: contra els interessos generals de les poblacions, contra les persones i contra la propietat.  
Tema 17. Classes de delictes: contra les persones, contra la llibertat i l'honestedat i contra la propietat.  
Tema 18. Obligacions i competències dels ajuntaments. Les ordenances municipals. Els bans d'Alcaldia.  
Tema 19. Ordenances municipals: concepte i classes. Infraccions. Potestat sancionadora. Principals infraccions a bans i ordenances. Procediment sancionador.  
Trànsit  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.  
Tema 21. Disposicions legals i reglamentàries vigents en matèria de trànsit, circulació de vehicles de motor i seguretat viària.  
Tema 22. El trànsit viari: introducció. Vies, vehicles i conductors. Les condicions tècniques del vehicle. Classes de transport.  
Tema 23. El transport: servei públic de passatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transports i altres requisits principals.  
Tema 24. Els accidentes de trànsit: concepte i consideracions prèvies. Les seues causes. Classes i fases.  
La qual cosa es fa pública perquè se'n prenga coneixement.  
Orihuela, 3 de març de 1997.- El regidor-delegat de Personal: Jesús Ferrández Peñalver.